Publication: Magyar Közlöny
Issue: MK-2009-160 (Year: 2009, Number: 160)
Era: 2004-2010
Section: céljából helyben fogyasztásra, nem a kereskedelemrõl szóló 2005. évi CLXIV. törvény (a továbbiakban: Kertv.) 2. §
Paragraph Index: 802

(4) A mentesített szervezet (ide nem értve a Magyar Honvédséget) jogosult – a külön jogszabályban foglalt feltételek mellett – más tagállam adóraktárából közösségi adófelfüggesztési eljárásban szállított jövedéki terméket belföldön fogadni. A mentesített szervezet a feladó adóraktár engedélyesének megküldi a 21. § (1) bekezdés b) pontja szerinti, a vámhatóság ellenjegyzését pecsétlenyomattal tartalmazó adómentességi igazolást. A vámhatóság a mentesített szervezetet – faxon, telefonon vagy elektronikus levél útján – értesíti a jövedéki termék más tagállamból részére történt feladásáról. A mentesített szervezet – faxon, elektronikus levélben vagy a jövedéki termék átvételének helyszínén – írásos nyilatkozatot ad a vámhatóságnak – az EK rendelet szerinti adattartalommal – a jövedéki termék átvételérõl. A vámhatóság a mentesített szervezet nyilatkozata alapján kiállítja és továbbítja az elektronikus átvételi elismervényt a feladó tagállam illetékes hatóságának. Ha a mentesített szervezet a 20/A. § (2) bekezdésben meghatározott üzemszünet idõtartama alatt veszi át a jövedéki terméket, a 22/A. § rendelkezéseit kell – értelemszerûen – alkalmazni.

Source: https://magyarkozlony.hu/hivatalos-lapok/e801f32b248820e50b76ef73891c7637a9131fb0/dokumentumok/c01b0f012c840d18fd90bdcbc6e533ab71962d95/letoltes